Comisar şef de poliţie din Alba, condamnat la închisoare cu suspendare după ce a falsificat declarația unui subaltern și a „închis” un dosar penal
Un comisar şef de poliţie din Alba a falsificat declaraţia unui subaltern care acuza doi oameni de afaceri de violare de domiciliu. Trimis în judecată pentru infracţiuni de fals intelectual şi uz de fals, polițistul a fost condamnat la închisoare cu suspendare.
În 2022, un acord de recunoaștere a vinovăției care prevedea amânarea aplicării pedepsei a fost respins de instanțele de judecată. Comisarul şef (S.D.B.) este acuzat că a falsificat o declaraţie de persoană vătămată într-un dosar pe care îl avea în lucru la Poliţia municipiului Aiud, pe baza căreia, ulterior, cauza a fost clasată de către un procuror.
Persoana căreia i-a falsificat declaraţia este tot un poliţist şi era subaltern al acestuia la structura de poliţie din Aiud, pe un post de agent. Acesta din urmă a acuzat doi oameni de afaceri, soţ şi soţie, de violare de domiciliu. Comisarul şef a recunoscut fapta şi a motivat prin faptul că a dorit să scadă numărul de dosare pe care îl avea în lucru. După ce faptele au devenit cunoscute în interiorul sistemului, comisarul şef a fost transferat pe un post de execuţie în cadrul IPJ Alba.
Poliţistul a semnat la rubrica „organ de cercetare penală al poliţiei judiciare” şi a contrafăcut semnătura victimei infracţiunii de violare de domiciliu, semnând în locul acesteia la finalul celor două pagini ale declaraţiei, la rubrica „persoana vătămată”, pentru retragerea plângerii. Ulterior, a depus declaraţia falsificată la dosarul penal pe care îl avea în instrumentare.
Citește și: Sporuri pentru militari și polițiști: Guvernul a adoptat noi reguli pentru acordarea beneficiilor
În aceeaşi zi, a întocmit un referat cu propunere de clasare a cauzei, apoi a înaintat dosarul procurorului de caz din cadrul Parchetului de pe lângă Judecătoria Aiud, care, prin ordonanţa din data de 10 noiembrie 2020, a dispus clasarea cauzei.
În 26 aprilie 2024, Judecătoria Aiud l-a condamnat pe polițist la pedeapsa de 1 an și 5 luni de închisoare, cu suspendarea executării pe un termen de supraveghere de 2 ani. Pe lângă o serie de condiții, inculpatul va trebui să efectueze 60 de zile de muncă neremunerată în folosul comunității.
„Inculpatul a săvârşit fapta în exercitarea atribuţiilor de serviciu şi contrar obligaţiilor care îi reveneau, acelea de a-şi exercita cu corectitudine și în acord cu prevederile legale funcţia şi atribuţiile postului, sens în care a înţeles să ignore conduita de drept ce ar trebui să caracterizeze cu valoare de model social şi profesional un organ de cercetare penală al poliţiei judiciare, şi să întocmească în fals înscrisul pe care l-a şi folosit cu ocazia depunerii la dosar şi întocmirii referatului cu propunere de clasare a dosarului penal, cu scopul obţinerii unei soluţii de clasare care a şi fost dată prin ordonanţa procurorului din cadrul Parchetului de pe lângă Judecătoria Aiud.
În privinţa argumentelor scăderii stocului dosarelor în lucru şi a lipsei de personal, invocate de inculpat în cursul urmăririi penale, instanţa consideră că nu sunt apte să diminueze gravitatea faptelor, ci mai degrabă reflectă abordarea nefirească a situaţiilor dificile la locul de muncă”, se precizează în hotărârea instanței de judecată. Hotărârea Judecătoriei Aiud poate fi contestată la Curtea de Apel.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
16-17 mai 2024: Târgul Ofertelor Educaționale, în Piaţa Cetăţii Alba Carolina din Alba Iulia
16-17 mai 2024: Târgul Ofertelor Educaționale, în Piaţa Cetăţii Alba Carolina din Alba Iulia Târgul Ofertelor Educaționale, organizat de Consiliul Județean Alba, Primăria Municipiului Alba Iulia, Inspectoratul Școlar Județean Alba și CJRAE, își propune familiarizarea elevilor cu posibilitățile de continuare a studiilor în sfera tehnologică, cu accent pe meseriile care le vor asigura continuarea procesului […]
Secțiune Articole Similare
-
Opinii - Comentariiacum 2 zile
9 mai – Ziua Europei, a Independenţei României şi sfârşitul celui de-al Doilea Război Mondial
-
Opinii - Comentariiacum o zi
Ziua Regalității. 10 mai, zi cu triplă semnificație istorică: Sosirea lui Carol, Independenţa şi Regatul
-
Opinii - Comentariiacum 4 zile
Marțea Albă, a doua zi din Săptămâna Luminată. Ce e bine să faci ca să eviți ghinionul din anul acesta
-
Opinii - Comentariiacum o zi
IZVORUL TĂMĂDUIRII: Ce este bine să faci în această zi ca să ai noroc tot anul şi ce activităţi NU trebuie făcute
-
Opinii - Comentariiacum 3 zile
8 mai: Sfântul Apostol și Evanghelist Ioan Teologul, numit „ucenicul pe care îl iubea Iisus”, sărbătorit azi în cinstea minunii care are loc, în fiecare an, în această zi, la mormântul său
-
Opinii - Comentariiacum 2 zile
„JOIA REA” din Săptămâna Luminată. Ce este interzis să faci astăzi în JOIA ALBĂ